CELEX: 22005D0079(01)
Language: sk
Date: 2005-06-10 00:00:00
Title: Rozhodnutie Spoločného výboru EHP č. 79/2005 z 10. júna 2005, ktorým sa mení a dopĺňa príloha II (Technické predpisy, normy, skúšky a certifikácia) a príloha XX (Životné prostredie) k Dohode o EHP

13.10.2005   
            
            
               SK
            
            
               Úradný vestník Európskej únie
            
            
               L 268/10
            
         
      ROZHODNUTIE SPOLOČNÉHO VÝBORU EHP č. 79/2005
   z 10. júna 2005,
   ktorým sa mení a dopĺňa príloha II (Technické predpisy, normy, skúšky a certifikácia) a príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 36/2005 z 11. marca 2005 (1).
            
         
               (2)
            
            
               Príloha XX k dohode bola zmenená a doplnená rozhodnutím Spoločného výboru EHP č. 43/2005 z 11. marca 2005 (2).
            
         
               (3)
            
            
               Smernica Európskeho parlamentu a Rady 2004/42/ES z 21. apríla 2004 o obmedzení emisií prchavých organických zlúčenín unikajúcich pri používaní organických rozpúšťadiel v určitých farbách a lakoch a vo výrobkoch na povrchovú úpravu vozidiel a o zmene a doplnení smernice 1999/13/ES (3) sa má začleniť do dohody,
            
         ROZHODOL TAKTO:
   Článok 1
   Za bod 8 (smernica Európskeho parlamentu a Rady 94/63/ES) kapitoly XVII prílohy II k dohode sa vkladá tento bod:
   
               „9.
            
            
               
                  32004 L 0042: smernica Európskeho parlamentu a Rady 2004/42/ES z 21. apríla 2004 o obmedzení emisií prchavých organických zlúčenín unikajúcich pri používaní organických rozpúšťadiel v určitých farbách a lakoch a vo výrobkoch na povrchovú úpravu vozidiel a o zmene a doplnení smernice 1999/13/ES (Ú. v. EÚ L 143, 30.4.2004, s. 87).
               Ustanovenia smernice sa na účely tejto dohody upravujú takto:
               V článku 3 ods. 4 sa za slovo „účinnosť“ vkladajú slová „a v prípade Islandu na obdobie 36 mesiacov po poslednom dátume v prílohe II, aby sa islandské zásoby vyčerpali“.“
            
         Článok 2
   Do bodu 21ab (smernica Rady 1999/13/ES) prílohy XX k dohode sa dopĺňa toto:
   „, zmenené a doplnené:
   
               —
            
            
               
                  32004 L 0042: smernica Európskeho parlamentu a Rady 2004/42/ES z 21. apríla 2004 (Ú. v. EÚ L 143, 30.4.2004, s. 87).“
            
         Článok 3
   Znenia smernice 2004/42/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 4
   Toto rozhodnutie nadobúda účinnosť 11. júna 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 10. júna 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 198, 28.7.2005, s. 30.
   
      (2)  Ú. v. EÚ L 198, 28.7.2005, s. 45.
   
      (3)  Ú. v. EÚ L 143, 30.4.2004, s. 87.
   
      (4)  Nie sú uvedené žiadne ústavné požiadavky.